Hei.

Den endelige invitasjonen til Peff 1 må vente til Forbundskontoret har opprette prosjektet i medlemssystemet, men dere har fått datoene 12. februar, 10.-11. mars og 12. april. Jeg kan også minne om at vi vil kalle inn ledere til den første kurskvelden. Det er for at troppene skal få vite hva som forventes av kursdeltakerne.

Men nå har jeg skjønt at flere grupper i kretsen er i gang med å starte førerpatrulje. Det er ikke bare gledelig, men verd å støtte med alle midler. Derfor vil jeg som en prøveordning komme med et tilbud som går enda lenger: Vi åpner for at gruppene stiller med en leder under hele kurset. Lederen vil ikke betale kurskontingent, men vil være med å holde kurset sammen med oss i den faste kursstaben. Dette vil fungere som et kurs i patruljedrift og førerpatruljedrift for troppsledere.

Og dette er ikke et snikforsøk på å skaffe flere kursholdere. Vi har ikke krevd dette før, sjøl når vi har vært veldig få i kursstaben, fordi kursdeltakerne har en annen kursopplevelse når troppslederen ikke er der og ordner opp for dem. I år er kursstaben egentlig stor nok, med mange flinke rovere, men vi ønsker likevel å prøve å inkludere ledere som ønsker å vite hva speiderne lærer på kurset. Og jeg veit at de kursa jeg lærer mest av, er dem jeg holder sjøl.

Og en bonussak til slutt: Med aktive førerpatruljer i mange grupper er tida inne for å gjøre noe med tanken om en egen førerpatruljekonkurranse e.l. i kretsen. Jeg snakker litt med kretsstyret og finner ei helg utpå høsten, etter femkampen og Peff 2. Form og innhold kan vi finne ut av seinere, men jeg ser for meg at den blir arrangert av "a coalition of the willing".

Tilbudet gjelder sjølsagt ikke bare dere som er i gang med førerpatruljearbeid men også dere som tenker på det, ja, til og med dere som ikke har noen deltakere akkurat i år. Ei aktiv førerpatrulje er nøkkelen til et aktivt roverlag.

--

Speiderhilsen

Trond Engen

Troppsleder i 3. Skien

Tlf. 90 91 53 25